เรื่องร้องเรียน: อ้างอิงข้อมูลการแจ้งปัญหาครั้งที่ 1 รหัส 5839 เวันที่ 21 ก.ค. 66 และแจ้งครั้งที่ 2 วันที่ 29 ก.ค. 66 บริเวณพื้นที่ก่อสร้างโรงพยาบาลนครธน ซอยเอกชัย 99 เขตบางบอน ปัญหามีการทำงานพื้นที่ก่อสร้างก่อนเวลาทำงานที่กำหนด ทำให้ส่งเสียงรบกวนผู้พักอาศัย  ได้รับการแจ้งกลับว่า ได้กำหนดให้ผู้รับเหมางานถมดิน เริ่มทำงาน จ-ศ เวลา  8.00-17.00 น. ส-อา 9.00-17.30 น. เพื่อไม่ให้กระทบผู้พักอาศัยข้างเคียง โดยเจ้าหน้าที่ได้เข้าตักเตือนแล้ว 2 ครั้ง ว่าอย่าทำงานก่อนเวลากำหนด และผู้รับเหมารับทราบแล้ว และจะไม่เริ่มงานก่อนเวลาอีก  ปรากฏวันนี้ รถตักดินเริ่มทำงาน ตั้งแต่ประมาณ 7.30 น. อีกแล้วค่ะ  ทางผู้รับเหมาไม่ได้ปฏิบัติตามที่รับปากกับทางเจ้าหน้าที่ค่ะ  มีวิธีจัดการอย่างไรได้บ้างคะ   รบกวนฝ่ายที่เกี่ยวข้องช่วยจัดการปัญหาให้ด้วยค่ะ  ขอบคุณมากค่ะ
การดำเนินการของเจ้าหน้าที่: เขตบางบอนมอบฝ่ายเทศกิจดำเนินการตรวจสอบพื้นที่ดังกล่าวภายในซอยเอกชัย 99 ที่มีการถมดินขณะตรวจสอบตามเวลาที่แจ้งไม่พบว่ามีเครื่องจักรทำงานเจ้าหน้าที่จึงได้ขอความร่วมมือกับผู้ประกอบการให้เริ่มทำงานตามที่มีการขออนุญาตเพื่อบรรเทาความเดือดร้อนให้กับประชาชนที่พักอาศัยอยู่บริเวณโดยรอบพร้อมกำชับขณะปฏิบัติงานให้เกิดเสียงดังน้อยที่สุด
ความเห็นของผู้แจ้ง: ขอบคุณเจ้าหน้าที่ที่ช่วยเข้าตักเตือนผู้รับเหมาเป็นครั้งที่ 3 มากค่ะ แต่มีการทำงานก่อนเวลา และเลิกงานหลังเวลากำหนดจริง ๆ มีการถ่ายวีดีโอหลักฐานไว้ชัดเจนค่ะ การที่เจ้าหน้าที่เข้าตักเตือน 3 ครั้งแล้ว ผู้รับเหมายังไม่ปฏิบัติตาม อยากให้มีมาตรการที่ชัดเจนว่าหากเกิดขึ้นอีกจะทำอย่างไร เพราะเตือนแล้วผู้รับเหมาไม่ฟัง นี่แค่เริ่มงานถมดินยังมีปัญหาไม่ปฏิบัติตามที่ขออนุญาตไว้แบบนี้ อนาคตเกรงจะมีปัญหามากกว่านี้ และทางผู้พักอาศัยข้างเคียงจะต้องเจอปัญหาแบบนี้ตลอด แล้วต้องคอยแจ้งแต่ก็ไม่สามารถทำอะไรได้ ต้องยอมจำใจรับสภาพปัญหาที่ไม่มีฝ่ายที่เกี่ยวข้องช่วยจัดการให้ได้ค่ะ อย่างไรวันนี้ขอขอบคุณเจ้าหน้าที่ค่ะ
พื้นที่: แขวงบางบอนใต้ เขตบางบอน กรุงเทพมหานคร